Komisijos Reglamentas (EB) Nr. 2695/95
1995 m. lapkričio 21 d.
keičiantis tam tikruose reglamentuose dėl prekių klasifikavimo kodus, nustatytus remiantis 1987 m. gruodžio 31 d. galiojusia Bendrojo muitų tarifo nomenklatūra, Kombinuotosios nomenklatūros kodais
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistikos nomenklatūros bei dėl Bendrojo muitų tarifo [1] su paskutiniais pakeitimais, padarytais Komisijos reglamentu (EB) Nr. 2588/95 [2], ypač į jo 15 straipsnį,
kadangi vadovaujantis 1950 m. gruodžio 15 d. Konvencija dėl prekių klasifikavimo muitų tarifo nomenklatūros 1968 m. birželio 28 d. Tarybos reglamentas (EEB) Nr. 950/68 dėl Bendrojo muitų tarifo [3], anuliuotas Reglamentu (EEB) Nr. 2658/87, nustatė Bendrojo muitų tarifo nomenklatūrą;
kadangi remiantis 1969 m. sausio 16 d. Tarybos reglamentu (EEB) Nr. 97/69 dėl priemonių, reikalingų vienodam Bendrojo muitų tarifo nomenklatūros taikymui [4], anuliuotu Reglamentu (EEB) Nr. 2658/87, buvo priimti keli reglamentai dėl prekių klasifikavimo Bendrojo muitų tarifo nomenklatūroje;
kadangi Reglamentu (EEB) Nr. 2658/87 buvo nustatyta prekių nomenklatūra, vadinama kombinuotąja nomenklatūra, kuri atitinka tiek Bendrojo muitų tarifo, tiek ir Bendrijos užsienio prekybos reikalavimus ir yra pagrįsta Konvencija dėl suderintos prekių aprašymo ir kodų sistemos, pakeitusia 1950 m. gruodžio 25 d. Konvenciją;
kadangi Reglamento (EEB) Nr. 2658/87 15 straipsnio 1 dalyje ne tik nustatyta, kad vadovaujantis 1987 m. gruodžio 31 d. galiojusia Bendrojo muitų tarifo nomenklatūra nustatyti prekių kodai ir aprašymai keičiami kombinuotąja nomenklatūra, vadovaujantis nustatytais prekių kodais ir aprašymais, bet ir numatyta, kad Komisija turi padaryti pakeitimus tarifo nomenklatūrą reglamentuojančiuose Bendrijos aktuose;
kadangi reglamentuose, kurie tebeturi praktinės reikšmės ir kuriuose dėl šio sukeitimo nereikės daryti esminių pakeitimų, turėtų būti iš dalies pakeisti, kad taip jie papildytų pradinę Komisijos reglamentais (EEB) Nr. 646/89 [5], (EEB) Nr. 2723/90 [6] ir (EEB) Nr. 2080/91 [7] priimtų reglamentų seriją,
PRIĖMĖ ŠĮ REGLAMENTĄ:
1 straipsnis
Priedo 2 skiltyje aprašytų ir 1 skiltyje išvardytais reglamentais reglamentuojamų prekių Bendrojo muitų tarifo nomenklatūra pagrįsti kodai, nurodyti 3 skiltyje, keičiami 4 skiltyje nurodytais kombinuotosios nomenklatūros kodais.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1995 m. lapkričio 21 d.